་
ཞེས་བྱ་བ་བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །བླ་མ་དམ་པའི་ཞབས་ལ་ཕྱག་འཚལ་ལོ། །འདིར་རྒྱུད་ཐམས་ཅད་ཀྱི་
གླེང་གཞི་གསང་བ་ཡང་དག་པར་སྦྱོར་བའི་མཚན་ཉིད་ཅན་གྱི་རྒྱུད་ཀྱི་རྒྱལ་པོ་ལས་གསུངས་
པའི་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོར་སློབ་མ་ཡོངས་སུ་སྨིན་པར་བྱེད་པའི་ཆོ་ག་
བརྗོད་ན། སྔོན་དུ་བསྙེན་པ་དང༌། སྟ་གོན། སྒྲུབ་ཅིང་མཆོད་པ། འཇུག་ཅིང་དབང་བསྐུར་བ།
མཇུག་གི་ཆོ་ག་དང༌ལྔ། དང་པོ་ནི། བུམ་པ་ལ་བརྟེན་པ་དང༌། མ་བརྟེན་པ་གཉིས་ལས།
དཀྱིལ་འཁོར་གྱི་ཆོ་གའི་སྔོན་དུ་བུམ་པ་ལ་བརྟེན་པའི་བརྙེན་པ་བྱ་དགོས་པས། དེའི་ཚུལ་ནི་
སློབ་དཔོན་གྱིས་སྒྲུབ་ཐབས་ལྟར་ཏིང་ངེ་འཛིན་གསུམ་གྱི་རྣལ་འབྱོར་བདུད་རྩི་མྱང་བའི་བར་
རྫོགས་པ་དང༌། བུམ་པ་ཨ་མྲྀ་ཏས་བསངས། སྭ་བྷ་ཝས་སྦྱངས། བུམ་པ་སྟ་གོན་ལྟར་ཚུལ་
བཞིན་བསྐྱེད་པའི་ནང་དུ་རླུང་གི་དཀྱིལ་འཁོར་ནས། ཐུན་མོང་གི་བསྲུང་འཁོར་དུར་ཁྲོད་
གཞལ་ཡས་ཁང་གི་བར་སྐད་ཅིག་མས་བསྐྱེད། གཙོ་བོ་མངོན་བྱང་ལྔ་ལ་དང་འཁོར་རྣམས་
འབྱིན་པའི་ཚུལ་གྱི་ཡན་ལག་བཞི་རྫོགས་སུ་བསྐྱེད། མཆོད་བསྟོད་བྱ། བདག་བསྐྱེད་གཙོ་བོ་
ཡབ་ཡུམ་དུ་གསལ་བའི་ཡུམ་གྱི་ཞལ་ནས་ཡབ་ཀྱི་ཞལ་དུ་འཁོར་བའི་སྔགས་ཕྲེང་དམར་པོ་
ལས་འོད་འཕྲོས། བུམ་ནང་གི་ལྷ་ལ་ཕོག་པས་ཐམས་ཅད་དམར་ལམ་སོང་བས་ལྷ་ཐམས་
-123-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
ཅད་དབང་དུ་གྱུར་པར་དམིགས། བུམ་པའི་ལྷ་ཐམས་ཅད་ཀྱི་བ་སྤུའི་བུ་ག་ནས་བདུད་རྩིའི་ཆུ་
རྒྱུན་འཛག་པར་དམིགས་ལ་གཙོ་བོ་ལ་འབུམ།
འཁོར་རྣམས་ལ་ཁྲི་ཕྲག་རེ་རེ་བཟླས་ནས་
གྲངས་ཀྱི་བསྙེན་པ་རྫོགས་པ་དང༌། བུམ་པའི་ལྷ་ལ་མཆོད་བསྟོད་བྱ། དུང་ཆོས་ཀྱི་ཆུ་བླུག །
བུམ་པའི་ལྷ་རྣམས་འོད་དུ་ཞུ་བར་གྱུར།
གཉིས་པ་ལ། སྦྱོར་བ། དངོས་གཞི། རྗེས་གསུམ་གྱི། དང་པོ་ནི། གནས་དབེན་པར་
ཕྱག་དར་རྐྱལ་ནུལ་བྱ། བླ་བྲེས་ཡོལ་བ་ལ་སོགས་བགྲམ། དེའི་ཕྱི་རོལ་དཀྱིལ་འཁོར་གྱི་
གཡས་ནས། ཞབས་སིལ་ལ་སོགས་པའི་ཆུ་བཞི་གཡས་བསྐོར། དཀྱིལ་འཁོར་གྱི་གཡོན་
ནས་མེ་ཏོག་ལ་སོགས་པའི་ཉེར་སྤྱོད་ལྔ་གཡོན་བསྐོར་དུ་བཤམ། ས་ལྷའི་མཆོད་པ་ལས་
ཐམས་ཅད་པའི་མཆོད་པ་དང༌། བུམ་པ་སྟ་གོན་ལ་དགོས་པའི་བུམ་པ་བཅུ་མགུལ་བཅིངས།
ཁ་རྒྱན་བུམ་མཚན་དང༌། ནང་དུ་འབྲུ་ལྔ། རིན་ཆེན་ལྔ། སྙིང་པོ་ལྔ། དྲི་ལྔ། སྨན་ལྔ། ཤ་ལྔ།
བདུད་རྩི་ལྔ་བཅུག །རང་གི་སྙིང་ཁའི་ས་བོན་ལས། ལྷ་མོ་མདོག་སྣ་ཚོགས་པ་སྤྲོས། ཆུ་བོ་
གངྒཱ་ ནས་ ཆུ་ བླངས་ ཏེ་ འགེངས་ པར་བསམས། ཨོཾ་ཏ་ཏསྟེ་མཧཱ་ཏསྟེ་སྭཱཧཱ། ལན་བདུན་
བཟླས། བུམ་པའི་སུམ་གཉིས་དྲི་ཞིམ་པོའི་ཆུས་བཀང་། ཨོཾ་ཧཱུྃ་སྭཱཧཱས་ཁ་བརྒྱན་ཅིང༌། དཀྱིལ་
འཁོར་གྱི་ལྷོ་ཕྱོགས་སུ། ཀུ་ཤའི་གདན་ལ་རྣམ་རྒྱལ་དབུས། གཞན་རྣམས་ཕྱོགས་མཚམས་
མ་ནོར་བ་དང༌། ལས་བུམ་བྱང་ཤར་དུ་བཀོད། རྣམ་རྒྱལ་སྟེང་དུ་དུང་ཆོས་དང་གཟུངས་ཐག་
བཞག །བུམ་པ་རྣམས་ཀྱི་མཐའ་བསྐོར་དུ་མཆོད་པ་ཡང་བཤམས། སྟ་གོན། དངོས་གཞི།
དབང་བསྐུར་སོགས་ལ་དགོས་པའི་ཡོ་བྱད་ཐམས་ཅད་མ་ཚང་བ་མེད་པར་འདུས་བྱའོ། །
གཉིས་པ་ལ་བཞི། ས་ལྷ་སྟ་གོན། ལྷ་སྟ་གོན། བུམ་པ་སྟ་གོན། སློབ་མ་སྟ་གོན་ནོ།།
དང་པོ་ནི། སློབ་དཔོན་སྟན་བདེ་བ་ལ་འཁོད། གཏོར་ཆོག་ལྟར་སྔོན་འགྲོ་གཏོར་མ་བཏང་།
གནས་དང་ཡོ་བྱད་བྱིན་གྱིས་བརླབས། ལྷའི་རྣལ་འབྱོར་ལ་གནས་པར་གསོལ་བ་
-124-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
སྒྲུབ་ཐབས་ལྟར་ཏིང་ངེ་འཛིན་གསུམ་གྱི་རྣལ་འབྱོར་བཟླས་པ་དང་དག་པ་དྲན་པའི་བར་བྱ།
དེ་ནས་མཆོད་པ་རྣམས་བསངས་སྦྱངས་བྱིན་གྱིས་བརླབས། དྲིའི་ཐིག་ལེ་དང་མེ་ཏོག་གི་ཚོམ་
བུ་བཀོད་དེ་བསངས་སྦྱངས་སྟོང་པའི་ངང་ལས་ཟླ་བའི་དཀྱིལ་འཁོར་གྱི་སྟེང་དུ་བཾ་ལས་སའི་
ལྷ་མོ་སྐུ་མདོག་སེར་མོ་ཞལ་གཅིག་ཕྱག་གཉིས་མ། ཕྱག་གཉིས་ཀྱིས་རིན་པོ་ཆེའི་བུམ་པ་
ཐུགས་ ཁར་ འཛིན་ པ་ ཞི་ བའི་ ཆ་ བྱད་ཅན། ། རིན་ པོ་ ཆེའི་ རྒྱན་ དང་ དར་ སྣ་ ཚོགས་ ཀྱི་ ན་
བཟས་བཀླུབས་པ། རང་གི་སྙིང་གའི་ས་བོན་ལས་འོད་ཟེར་འཕྲོས་ས་འོག་ནས་སའི་ལྷ་མོ་ཨོཾ་
བཛྲ་ས་མ་ཛཿ རྡོར་དྲིལ་འཛིན་པས། ༀ་ཚུར་བྱོན་ཚུར་བྱོན་ས་ཡི་ནི། །ལྷ་མོ་ཆེན་པོ་འཇིག་
རྟེན་ཡུམ། །རིན་ཆེན་ཀུན་གྱིས་རབ་གང་མ། །བཟང་པོའི་རྒྱན་གྱིས་རྣམ་བརྒྱན་མ། །དོ་ཤལ་
རྐབ་གདུབ་སྒྲ་ལྡན་མ། །རྡོ་རྗེ་སེམས་དཔའ་རབ་མཆོད་མ། །མཆོད་ཡོན་འདི་ནི་བཞེས་བྱས་
ནས། །དཀྱིལ་འཁོར་ལས་ནི་ལེགས་གྲུབ་མཛོད། །ཧཱི་ཧཱི་ཧཱི་ཧཱི་ཧཾ་སྭཱཧཱ། ལན་གསུམ་བརྗོད་
པས་སྤྱན་དྲངས། མཆོད་ནས། སྒོ་མ་བཞིའི་སྔགས་རྒྱས་དམ་ཚིག་པ་དང་རོ་གཅིག་ཏུ་བྱས།
སྐྱེ་མཆེད་སྐུ་གསུང་ཐུགས་བྱིན་གྱིས་བརླབས། དབང་ལྷ་སྤྱན་དྲངས་མཆོད་ཅིང་གསོལ་བ་
བཏབ། དབང་བསྐུར་ཏེ་རིན་ཆེན་འབྱུང་ལྡན་གྱིས་དབུ་བརྒྱན། ཨོཾ་པྲི་ཐི་ཝི་དི་ཝི་ས་པ་རི་ཝཱ་ར་
ཞེས་ཐམས་ཅད་ཀྱི་མགོ་བོར་སྦྱར་བའི་ནི་རི་ཏི་ཧཱུཾ་ཁཾ་སོགས་ནས་རོལ་མོའི་བར་སྔགས་རྒྱས་
འབུལ། ༀ་ ཨཱཿཧཱུྃ་ ནང་ གི་ མཆོད། གཏོར་ མ་ བསངས་ སྦྱངས་ བྱིན་ གྱིས་ བརླབས། གཡས་
མཆོག་སྦྱིན་བྱས་ལ། ཨོཾ་པྲི་ཝི་དི་ཝི་ཐི་ཨ་ཀ་རོ་ལན་གསུམ་གྱིས་ཕུལ། སྤོས་རྡོར་དྲིལ་འཛིན་
པས། སྐྱོབ་པ་སངས་རྒྱས་ཐམས་ཅད་ཀྱིས། །སྤྱོད་པའི་ཚུལ་དང་ཁྱད་པར་དང༌། །ས་དང་ཕ་
རོལ་ཕྱིན་རྣམས་ལས། །ལྷ་མོ་ཁྱོད་ནི་དཔང་དུ་གྱུར། །སྐྱོབ་པ་ཤཱཀྱ་སེངྒེ་ཡིས། །ཇི་ལྟར་བདུད
ཀྱི་དཔུང་བཅོམ་པ། །དེ་ལྟར་བདག་གི་བདུད་ཀྱི་སྟོབས། །བཅོམ་ནས་དཀྱིལ་འཁོར་བྲི་བར་
བགྱི། །ཞེས་ལན་གསུམ་གྱིས་མཁྱེན་པར་གསོལ། ལྷ་མོས་སྣང་བ་སྦྱིན་པར་བསམས། ཨོཾ་
-125-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
བཛྲ་མུ། ཞེས་ལྷ་མོ་ས་དེ་ལ་ཐིམ་པར་བསམ། མཆོད་གཏོར་བསྡུའོ། །
གཉིས་པ་ནི། དཀྱིལ་ འཁོར་གྱི་ས་གཞི་ལ་བསངས་སྦྱངས་ཆུས་གཏོར། ཙནྡ་
དཀར་པོས་ཆོས་འབྱུང་གྲུ་གསུམ་ཇི་ལྟར་བྱས་པའི་དབུས་སུ་ཁྲུ་གང་ཙམ་གྱི་ཚད་ཙན་དན་
དམར་པོ་དང་གུར་གུམ་ལ་སོགས་པའི་དྲི་དམར་པོས་དཀྱིལ་འཁོར་གྲུ་བཞི་བྱ། དེ་ལ་ཟླུམ་
པོར་བསྐོར་ཏེ་ཐིག་བཞི་བཏབ་ནས། ལེ་ཙེ་དགུར་བྱས་པའི་དབུས་མ་ལ་བསང་ཆུས་གཏོར།
བསངས་སྦྱངས། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་ནས། རཾ་ལས་ཉི་མའི་
དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་རྗེ་རྩེ་མོ་ཉི་ཤུ་པ་ལྟེ་བ་ལ་ཧཱུྃ་གིས་མཚན་པའི་བར་
དུ་བསྐྱེད། མེ་ཏོག་ཅུང་ཟད་བཟུང༌། ཧཱུཾ་ལས་འོད་འཕྲོས་པས་འོག་ཐམས་ཅད་རྡོ་རྗེའི་ས་
གཞིར་གྱུར། བདུད་རྩི་ལྔ་དང་དྲི་བཟང་གི་ཆུས་གཡས་བསྐོར་དུ་ཁྱེ་མ་མེད་པར་བྱུག་ཅིང༌།
དབུས་ནས་དབང་ལྡན་གྱི་མཚམས་སུ་འཐེན། དེ་ནས་བརྩམས་ཏེ་གཡས་བསྐོར་གྱིས་གྲུ་
བཞིར་བྱུག་ཅིང༌། ཨོཾ་མེ་ངྷི་ནི་བཛྲ་ བྷ་བ་བནྡྷ་ཧཱུྃ་ཧཱུྃ་ཧཱུྃ་ཕཊ་བརྗོད། ཡང་ཐ་མ་ལེགས་པར་
བསྐོར་ཞིང་བྱུགས་ཏེ། ཨོཾ་བཛྲ་རཀྵ་རཀྵ་ཧུཾ་ཧུཾ་ཧུཾ་ཕཊ། འོག་གི་ཕྱོགས་མཚམས་ཐམས་ཅད་རྡོ་
རྗེའི་གུར་དང་བླ་བྲེས་དང༌། ར་བས་བསྐོར་བ་ལག་པ་མ་བཏེགས་པར་མེ་ཏོག་དོར། དེ་ལྟ་
བུའི་བསྲུང་འཁོར་གྱི་ནང་དུ་ཨེ་ལས་ཆོས་ཀྱི་འབྱུང་གནས། བསྒོམ་པ་ནས། གཞལ་ཡས་ཁང་
གདན་དང་བཅས་པ་རིམ་གྱིས་བསྐྱེད། དབུས་སུ་དྲིའི་ཐིག་ལེ་གྲུ་བཞི་ལ་གཙོ་བོའི་སྙིང་
པོ་བརྗོད། ཚོམ་བུ་བཀོད། དེ་བཞིན་དུ་ཤར་གྱི་རེ་མིག་སོགས་ལྷ་སོ་སོའི་གནས་སུ་དྲིའི་ཐིག་
ལེ་ཟླུམ་པོ་དང་རང་རང་གི་སྔགས་བརྗོད་པས་ཚོམ་བུ་བཀོད། དེ་ནས་ཚོམ་བུ་དབུས་མའི་སྟེང་
དུ་རང་གི་ སེམས་ སོ་སོར་རྟོག་པ། ཞེས་སོགས་ནས་མངོན་བྱང་ལྔ་ལས་གཙོ་བོ་བསྐྱེད།
འཁོར་རྣམས་དཀྱིལ་འཁོར་རྒྱལ་མཆོག་གི་ཚུལ་གྱིས་བསྐྱེད། ཕྱོགས་བཅུའི་སངས་རྒྱས་དང་
བྱང་ཆུབ་སེམས་དཔའ་རྣམས་ལ་མཆོད་ཅིང་བསྟོད། དགུག་གཞུག་བྱ། ལྷ་སོ་སོའི་སྔགས་
-126-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
བཟླས་པས་ཚོམ་བུའི་དཀྱིལ་འཁོར་གྱི་ལྷ་རྣམས་གསལ་བཏབ། དབང་བསྐུར་ཞིང་རྒྱས་
གདབ། ཕྱི་མཆོད་ནས་བརྩམས་ཏེ་སྡོམ་པ་བཟུང་བའི་བར་དངོས་གཞིའི་སྐབས་ལྟར་བྱ།
འཇིག་རྟེན་དང་འཇིག་རྟེན་ལས་འདས་པའི་གཏོར་མའང་འབུལ། སྤོས་རྡོར་དྲིལ་འཛིན་པས།
རྡོ་ རྗེ་ སེམས་ དཔའ་ བཅོམ་ ལྡན་ འདས། །རིག་ པའི་རྒྱལ་པོ་ ཕྱག་ འཚལ་བསྟོད། །དཀྱིལ་
འཁོར་ཐུགས་རྗེའི་བདག་ཉིད་ཅན། །མགོན་པོ་བདག་ནི་བྲི་བར་འཚལ། །སློབ་མ་རྣམས་ལ་
བརྩེ་བ་དང༌། ཁྱེད་རྣམས་ལ་ཡང་མཆོད་པའི་ཕྱིར། །བཅོམ་ལྡན་བདག་ནི་གུས་པ་ལ། །དེ་
བས་བཀའ་དྲིན་མཛད་པར་འོས། །འགྲོ་བའི་འཁོར་ལོ་དོན་མཛད་པ། །སངས་རྒྱས་བདག་
ལ་དགོངས་སུ་གསོལ། །འབྲས་གནས་བྱང་ཆུབ་སེམས་དཔའ་དང༌། །སྔགས་ཀྱི་ལྷ་གཞན་
གང་ལགས་དང་། །འཇིག་རྟེན་སྐྱོང་བའི་ལྷ་རྣམས་དང་། །གང་ཡང་འབྱུང་པོ་མཐུ་ཆེན་དང་།
སེམས་ཅན་བསྟན་ལ་དགའ་བ་དང༌། །གང་སུ་རྡོ་རྗེ་ཅན་ལྡན་རྣམས། །བདག་ལ་དགོངས་
པར་མཛད་དུ་གསོལ། །བདག་མིང་འདི་ཞེས་བགྱི་བ་ཡིས། །རྡོ་རྗེ་སེམས་དཔའི་དཀྱིལ་
འཁོར་འདི། །ཡོ་བྱད་ཅི་འབྱོར་པ་དག་གིས། །འགྲོ་བ་དག་ཕྱིར་བདག་བྲི་བས། །བདག་དང་
སློབ་མར་བཅས་རྣམས་ལ། །ཐུགས་རྗེས་ཐུགས་དཔག་མཛད་ནས་ཀྱང༌། །དཀྱིལ་འཁོར་
པར་བཅས་ཐམས་ཅད་ཀྱི། །ཐུགས་རྗེས་དགོངས་ནས་ཉེ་བར་མཛོད། །ཅེས་ལན་གསུམ་
གྱིས་སྙན་གསན་དབབ། ལྷས་གནང་བ་སྦྱིན་པར་བསམས། གསུམ་པ་ནི། བུམ་པ་རྣམས་
ལས་ཐམས་ཅད་པའི་སྔགས་ཀྱིས་བསངས། སྭ་བྷ་ཝས་སྦྱངས། སྟོང་པའི་ངང་ལས་པཾ་ལས་
པདྨ་དང་ཨ་ལས་ཟླ་བའི་དཀྱིལ་འཁོར་བཅུའི་སྟེང་དུ་བྷཾ་ལས་རིན་པོ་ཆེའི་བུམ་པ་ཡངས་ཤིང་
རྒྱ་ཆེ་བ་ལྟོ་བ་ཡངས་པ། མགྲིན་པ་ཕྲ་བ། ཁ་ཡེལ་བ། མཆུ་འཕྱང་བ། ལྷ་རྫས་ཀྱི་གོས་ཀྱིས་
མགུལ་དཀྲིས་ཤིང་དཔག་བསམ་གྱི་ཤིང་གིས་ཁ་བརྒྱན་པ། ནང་ཆུ་དང་བཅུད་ཐམས་ཅད་
ཀྱིས་གང་བ། རྣམ་རྒྱལ་བུམ་པར་མངོན་བྱང་ལྔ་ལས་གཙོ་བོ་དང༌། བུམ་པ་གཞན་རྣམས་སུ་
-127-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
འཁོར་རྣམས་འབྱིན་པའི་ཚུལ་གྱིས་བསྐྱེད། ཤར་གྱི་བུམ་པར་རྣམ་སྣང༌། དྲག་ཤུལ་མ། རྡོ་རྗེ་
གནོད་སྦྱིན༌་མ། བྱམས་པ། ས་སྙིང༌། གླིང་བུ་མ། མེ་ཏོག་མ། ལྕགས་ཀྱུ་མ། ལྷོའི་བུམ་པར་
རིན་འབྱུང༌། རྡོ་རྗེ་གཟུགས་ཅན་མ། རྡོ་རྗེ་མཁའ་འགྲོ་མ། ཕྱག་རྡོར། ནམ་སྙིང༌། པི་ཝང༌།
བདུག་སྤོས་མ། ཞགས་པ་མ། ནུབ་ཀྱི་བུམ་པར་འོད་དཔག་མེད། རྡོ་རྗེ་འདོད་ཆགས་མ། སྒྲ་
རྡོ་རྗེ་མ། འཇིག་རྟེན་དབང་ཕྱུག །འཇམ་དཔལ། མུ་ཀུན་ཌ་མ། མར་མེ་མ། ལྕགས་སྒྲོག་མ།
བྱང་གི་བུམ་པར་དོན་གྲུབ། རྡོ་རྗེ་ཞི་བ་མ། ས་རྡོ་རྗེ་མ། སྒྲིབ་སེལ། ཀུན་བཟང༌། རྫ་རྔ་མ།
དྲི་ཆབ་མ། དྲིལ་བུ་མ་རྣམས་དང༌། མཚམས་བཞིའི་བུམ་པར་དབང་ལྡན་དུ་སྤྱན་མ་སོགས་
ཡུམ་བཞི་དང༌། ལས་བུམ་དུ་པདྨ་དང་ཉི་མའི་གདན་ལ། ཁྲོ་བོ་བདུད་རྩི་འཁྱིལ་བ་སྐུ་མདོག་
ལྗང་ཁུ་ཞལ་གཅིག་ཕྱག་གཉིས་པ་གཡས་སྣ་ཚོགས་རྡོ་རྗེ་ནམ་མཁའ་ལ་འཕྱར་ཞིང་། གཡོན་
དེས་ཡུ་བ་བྱས་པའི་དྲིལ་བུ་དཀུར་འཛིན་པ། སྦྲུལ་ལ་སོགས་པའི་མི་གདུག་པའི་རྒྱན་གྱིས་
བརྒྱན་ཅིང༌། སྟག་གི་ལྤགས་པའི་ཤམ་ཐབས་ཅན། གཡོན་བརྐྱང་བའི་སྟབས་ཀྱིས་ཡེ་ཤེས་
ཀྱི་མེ་རབ་ཏུ་འབར་བའི་དབུས་ན་བཞུགས་པ་རྣམས་གཙོ་བོའི་ཐུགས་ཁ་ནས་འཛིན་པའི་ཚུལ
གྱིས་ བསྐྱེད། སྐྱེ་ མཆེད་ གནས་ གསུམ་བྱིན་གྱིས་བརླབས། ཡེ་ཤེས་པ་དགུག་པ། དབང་
བསྐུར་ཞིང་རྒྱས་གདབ་པ་རྣམས་སྒྲུབ་ཐབས་ལྟར་བྱ། བདུད་རྩི་འཁྱིལ་བ་ལ་དོན་གྲུབ་པས་
རྒྱས་བཏབ། ཕྱི་ནང་ཡིད་ལས་བྱུང་བས་མཆོད། མི་བསྐྱོད་རྡོ་རྗེ་ཡེ་ཤེས་ཆེ། །སོགས་ཀྱིས་
བསྟོད། གཟུངས་ ཐག་ བླངས། བདག་ གི་ ཐུགསཁ་ནས་ འོད་ ཟེར་ དམཪ་ པོ་ བྱུང་ ནས། དེ་
གཟུངས་ཐག་ལ་བརྟེན་ཏེ་སོང་བས། བུམ་ནང་གི་ལྷ་རྣམས་ལ་ཕོག་པས་ལྷ་རྣམས་དམར་པོར་
བྱས་ནས་བདག་ལ་དངོས་གྲུབ་སྟེར༌ཞིང༌། དེ་དག་གི་བ་སྤུའི་བུ་ག་ནས་བདུད་རྩིའི་རྒྱུན་
འཛག་པར་བསམ། ལྷ་སོ་སོའི་སྔགས་དང་ལས་ཐམས་ཅད་པའི་ལ། ན་མཿས་མནྟ་བུདྡྷེ་བྷྱོཿ།
ན་མོ་བཛྲ་ཀྲོ་དྷ་ཡ། མཧཱ་དཱཾཤྲཊ་ཌ་བྷེ་ར་ཝ་ཡ་བཛྲ། སནྟོ་ཧ་དནྲ་ས་ཡ་ཨ་མྲྀ་ཏ་ཀུ་ཌ་ལི་ཧཱུྃ་ཕཊ།
-128-

རྒྱུད་སྡེ་འོག་མ་དང་འབྲེལ་བའི་ཆོས་སྐོར།
ཞེས་པ་རྣམས་